

 REPUBLIKA HRVATSKA

OPĆINSKO DRŽAVNO ODVJETNIŠTVO U KARLOVCU

 Karlovac, Trg hrvatskih branitelja 1

Broj: P-26/2023-5

Karlovac, 1. lipnja 2023.

AD/KV

 Na temelju članka 4. Uredbe o raspisivanju i provedbi javnog natječaja i internog oglasa u državnoj službi (Narodne novine broj 78/17 i 89/19; u daljnjem tekstu: Uredba), te sukladno javnom natječaju za prijam u državnu službu na neodređeno vrijeme u Općinsko državno odvjetništvo u Karlovcu na radno mjesto državnoodvjetnički/a savjetnik/ca – 3 izvršitelja/ice, objavljuje se sljedeća

OBAVIJEST

o opisu poslova radnog mjesta, podacima o plaći,

sadržaju i načinu testiranja, te pravni i drugi izvori

za pripremanje kandidata za testiranje

1. OPIS POSLOVA RADNOG MJESTA

* pomaže državnom odvjetniku ili njegovom zamjeniku u radu,
* izrađuje nacrte odluka i drugih podnesaka,
* uzima na zapisnik prijave, podneske, izjave građana,
* obavlja samostalno ili pod nadzorom i po uputama državnog odvjetnika ili njegova zamjenika druge stručne poslove predviđene zakonom i propisima donesenim na osnovi zakona, kao i godišnjim rasporedom poslova.

2. PODACI O PLAĆI RADNOG MJESTA

 Plaću službenika čini umnožak osnovice za izračun plaće i koeficijenta složenosti poslova radnog mjesta uvećan za 0,5% za svaku navršenu godinu radnog staža. Sukladno odredbi članka 10. podstavka d) točke 8. Uredbe o nazivima radnih mjesta i koeficijentima složenosti poslova u državnoj službi (Narodne novine broj 37/01, 38/01, 71/01, 89/01, 112/01, 7/02, 17/03, 197/03, 21/04, 25/04, 66/05, 131/05, 11/07, 47/07, 109/07, 58/08, 32/09, 140/09, 21/10, 38/10, 77/10, 113/10, 22/11, 142/11,31/12, 49/12, 60/12, 78/12, 82/12, 100/12, 124/12, 140/12, 16/13, 25/13, 52/13, 96/13, 126/13, 2/14, 94/14, 140/14, 151/14, 76/15, 100/15, 71/18, 15/19 i 73/19, 63/21, 13/22, 139/22 i 26/23) određen je koeficijent složenosti poslova za radno mjesto savjetnika.

3. SADRŽAJ I NAČIN TESTIRANJA

Provjera znanja, sposobnosti i vještina kandidata te rezultata u dosadašnjem radu utvrđuje se putem testiranja i razgovora (intervjua) Komisije za provedbu javnog natječaja (u daljnjem tekstu: Komisija) s kandidatima.

Testiranju mogu pristupiti kandidati prijavljeni na javni natječaj koji ispunjavaju formalne uvjete iz natječaja, a čije su prijave pravodobne i potpune te koji pravovremeno dođu u zakazani dan i vrijeme, te prije testiranja dokažu identitet s odgovarajućom ispravom. Smatra se da je kandidat povukao svoju prijavu na javni natječaj ukoliko nije pristupio testiranju te se više neće smatrati kandidatom.

Prva faza testiranja sastoji se od pisane provjere znanja o organizaciji i načinu rada u državnom odvjetništvu (u ukupnom trajanju od 15 minuta) i obuhvaća pisani test od 10 pitanja u kojem se za svaki točan odgovor dodjeljuje 1 bod. Tijekom ovog dijela testiranja kandidatima nije dozvoljeno koristiti se zakonima, drugom literaturom ili bilješkama. Kandidati koji su ostvarili 5 i više bodova zadovoljili su u prvoj fazi testiranja te se upućuju u drugu fazu testiranja.

Druga faza testiranja odnosi se na provjeru znanja, sposobnosti i vještina bitnih za obavljanje poslova radnog mjesta na koje se službenik prima i sastoji se od izrade pisane državnoodvjetničke odluke prema anonimiziranom predlošku kaznenog ili građansko-upravnog državnoodvjetničkog predmeta koji će kandidati izabrati prema svojoj želji neposredno prije početka pisanja radnje (u trajanju od 90 minuta) koja se boduje dodjeljivanjem određenog broja bodova od 0 do 10. Tijekom ovog dijela testiranja kandidati mogu koristiti zakonske tekstove. Kandidati koji su zadovoljili u drugoj fazi testiranja odnosno ostvarili 5 i više bodova, upućuju se na razgovor (intervju) s Komisijom.

Za vrijeme testiranja kandidatima nije dozvoljeno napuštati prostoriju u kojoj se obavlja testiranje, razgovarati s ostalim kandidatima te koristiti mobitel ili druga komunikacijska sredstva. Kandidati koji bi se ponašali neprimjereno ili prekršili jedno od naprijed navedenih pravila bit će udaljeni s testiranja i njihov rad Komisija neće bodovati.

Na razgovor (intervju) s Komisijom pozvat će se kandidati koji su zadovoljili na prvoj i drugoj fazi testiranja. Raspored održavanja razgovora s Komisijom biti će utvrđen po završetku testiranja, te će o njemu kandidati biti na odgovarajući način obaviješteni. Na razgovor s Komisijom bit će pozvano 10 kandidata koji su ostvarili ukupno najviše bodova u prvoj i drugoj fazi testiranja, ako ih je više od 10 koji su zadovoljili na testiranju. Svi kandidati koji dijele 10. mjesto nakon provedenog testiranja u prvoj i drugoj fazi biti će pozvani na intervju.

Komisija u razgovoru s kandidatima utvrđuje znanja, sposobnosti i vještine, interese, profesionalne ciljeve i motivaciju kandidata za rad u državnoj službi te rezultate ostvarene u njihovu dosadašnjem radu. Rezultati razgovora s Komisijom (intervjua) vrednuje se bodovima od 0 do 10, a smatra se da je kandidat zadovoljio na intervjuu ako je dobio najmanje 5 bodova.

 Nakon provedenog testiranja i razgovora (intervjua) Komisija utvrđuje rang-listu kandidata prema ukupnom broju ostvarenih bodova na testiranju i intervjuu. Izvješće i rang-listu kandidata koji se predlažu za prijam u državnu službu Komisija dostavlja čelniku tijela koji donosi rješenje o prijmu izabranog kandidata.

 Za najboljeg kandidata Općinsko državno odvjetništvo u Karlovcu, sukladno odredbi članka 122. stavak 3. Zakona o državnom odvjetništvu (Narodne novine broj 67/18 i 21/22) podnosi zahtjev za provedbu temeljne sigurnosne provjere nadležne sigurnosno – obavještajnoj agenciji. Sigurnosna provjera provodi se sukladno zakonu kojim se uređuje provođenje sigurnosnih provjera.

Vrijeme i mjesto održavanja testiranja objavit će se najmanje pet dana prije dana određenog za testiranje, na web-stranici Državnog odvjetništva Republike Hrvatske ([www.dorh.hr](http://www.dorh.hr)).

4. PRAVNI I DRUGI IZVORI ZA PRIPREMANJE KANDIDATA ZA TESTIRANJE:

 - Ustav Republike Hrvatske (NN broj 56/90, 135/97, 8/98, 113/00, 124/00, 28/01,

 41/01, 55/01, 76/10, 85/10 i 5/14),

* Zakon o državnom odvjetništvu (NN 67/18 i 21/22)
* Poslovnik državnog odvjetništva (NN 128/19)
* Kazneni zakon (NN 125/11,144/12, 56/15, 61/15, 101/17, 118/18, 126/19, 84/21)
* Zakon o kaznenom postupku (NN 152/08, 76/09, 80/11,91/12-Odluka Ustavnog suda, 143/12, 56/13, 145/13, 152/14, 70/17, 126/19, 130/20 i 80/22)

- Zakon o parničnom postupku

 SL SFRJ 4/77, 36/77, 6/80, 36/80, 43/82, 69/82, 58/84, 74/87, 57/89, 20/90, 27/90, 35/91, NN [53/91](https://www.zakon.hr/cms.htm?id=33241), [91/92](https://www.zakon.hr/cms.htm?id=33243), [58/93](https://www.zakon.hr/cms.htm?id=33245), [112/99](https://www.zakon.hr/cms.htm?id=33247), [88/01](https://www.zakon.hr/cms.htm?id=33249), [117/03](https://www.zakon.hr/cms.htm?id=33251), [88/05](https://www.zakon.hr/cms.htm?id=33253), [02/07](https://www.zakon.hr/cms.htm?id=33255), [84/08](https://narodne-novine.nn.hr/clanci/sluzbeni/2008_07_84_2720.html), [96/08](https://www.zakon.hr/cms.htm?id=33259), [123/08](https://www.zakon.hr/cms.htm?id=33261), [57/11](https://www.zakon.hr/cms.htm?id=33263), [148/11](https://www.zakon.hr/cms.htm?id=33265), [25/13](https://www.zakon.hr/cms.htm?id=33267), [89/14](https://www.zakon.hr/cms.htm?id=33269), [70/19](https://www.zakon.hr/cms.htm?id=39887), [80/22](https://www.zakon.hr/cms.htm?id=52915), [114/22](https://www.zakon.hr/cms.htm?id=53944)

- Zakon o obveznim odnosima

 (NN [35/05](https://www.zakon.hr/cms.htm?id=96), [41/08](https://www.zakon.hr/cms.htm?id=97), [125/11](https://www.zakon.hr/cms.htm?id=98), [78/15](https://www.zakon.hr/cms.htm?id=12058), [29/18](https://www.zakon.hr/cms.htm?id=27649), [126/21](https://www.zakon.hr/cms.htm?id=50485), [114/22](https://www.zakon.hr/cms.htm?id=53935), [156/22](https://www.zakon.hr/cms.htm?id=55162))

OPĆINSKO DRŽAVNO ODVJETNIŠTVO

U KARLOVCU